****

Európska únia

Európsky fond regionálneho

rozvoja

**Vzor CKO č. 4**

**verzia 3**

**Programové obdobie 2014 – 2020**

|  |  |
| --- | --- |
| **Vec:** | Čestné vyhlásenie o nestrannosti, zachovaní dôvernosti informácií a vylúčení konfliktu záujmov |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Ministerstvo investícií, regionálneho rozvoja a informatizácie SR v súlade s kapitolou 1.2, ods. 3, písm. a) Systému riadenia európskych štrukturálnych a investičných fondov |
| **Záväznosť:** | Vzor je pre subjekty, ktorým je určený záväzný. Subjekty, ktorým je vzor určený môžu vzor doplniť s ohľadom na špecifické potreby OP, pričom musí byť zachovaný minimálny obsah uvedený vo vzore. |
| **Dátum vydania:** | 30.04.2021 |
| **Dátum účinnosti:** | 15.06.2021 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

**Názov riadiaceho orgánu**

**Čestné** **vyhlásenie   
o nestrannosti, zachovaní dôvernosti informácií   
a vylúčení konfliktu záujmov**

|  |  |
| --- | --- |
| **Operačný program[[1]](#footnote-2)** |  |
| **Kód výzvy na predkladanie projektových zámerov/výzvy/vyzvania[[2]](#footnote-3)** |  |

Ja, dolu podpísaný, týmto vyhlasujem, že súhlasím s účasťou svojej osoby na procese posudzovania projektových zámerov/schvaľovania žiadostí o nenávratný finančný príspevok (ďalej len „NFP“) v rámci vyššie uvedenej výzvy na predkladanie projektových zámerov/výzvy/vyzvania[[3]](#footnote-5).

Čestne vyhlasujem, že:

* som spôsobilý na právne úkony;
* som oboznámený so všetkými pravidlami týkajúcimi sa procesu posudzovania projektových zámerov/ schvaľovania žiadostí o NFP, ktoré sú platné k termínu výkonu mojich úloh;
* budem svoje úlohy v rámci tohto procesu vykonávať čestným, zodpovedným, nezaujatým a nestranným spôsobom;
* nie som v konflikte záujmov v zmysle definície konfliktu záujmov podľa príslušných všeobecne záväzných právnych predpisov a ostatných záväzných dokumentov[[4]](#footnote-6);
* si nie som vedomý žiadnych skutočností alebo okolností, ktoré by vznikli počas tohto procesu, resp. ktoré môžem predvídať do budúcnosti a ktoré by mohli súvisieť s konfliktom záujmov; v prípade, ak počas tohto procesu dôjde ku konfliktu záujmov, ihneď túto skutočnosť oznámim riadiacemu orgánu (ďalej len ,,RO“) a bezodkladne sa vzdám ďalšej účasti na tomto procese;
* o všetkých skutočnostiach týkajúcich sa procesu posudzovania projektových zámerov/ schvaľovania žiadostí o  NFP budem zachovávať mlčanlivosť a použijem ich výlučne v súlade s účelom tohto procesu, najmä sa zdržím ich zverejnenia, postúpenia alebo akéhokoľvek iného sprístupnenia tretej osobe a to aj po ukončení pracovného pomeru s RO, resp. po ukončení platnosti dohody o vykonaní práce s RO, resp. iného zmluvného vzťahu s RO; resp. po ukončení mojej účasti v pozícii pozorovateľa v rámci procesu odborného hodnotenia;
* nebudem vyhotovovať kópie ani akýmkoľvek iným spôsobom reprodukovať skutočnosti týkajúce sa procesu posudzovania projektových zámerov/schvaľovania žiadostí o NFP, ak to nevyplýva z plnenia úloh pre RO v rámci pracovnoprávneho alebo iného právneho vzťahu s RO;
* si nie som vedomý, že som zainteresovanou osobou na strane žiadateľa[[5]](#footnote-7) vo vzťahu ku ktorémukoľvek žiadateľovi v rámci schvaľovacieho procesu konkrétnej výzvy na predkladanie projektových zámerov/výzvy na predkladanie žiadostí o NFP/vyzvania (resp. konkrétneho kola výzvy na predkladanie projektových zámerov/výzvy na predkladanie žiadostí o NFP/vyzvania); v prípade, ak počas schvaľovacieho procesu zistím, že som zainteresovanou osobou na strane žiadateľa, ihneď túto skutočnosť oznámim RO[[6]](#footnote-8).

Zároveň vyhlasujem, že som si vedomý následkov, ktoré plynú z nedodržania povinností podľa tohto čestného vyhlásenia, najmä možného postihu podľa zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov, resp. zákona č. 311/2001 Z. z. Zákonník práce v znení neskorších predpisov, § 46 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, ako aj ďalších všeobecne záväzných právnych predpisov, ktoré sa na túto oblasť vzťahujú.

|  |  |
| --- | --- |
| **Pozícia v procese posudzovania projektových zámerov/schvaľovania žiadostí o NFP[[7]](#footnote-9)** |  |
| **Meno a priezvisko, titul** |  |
| **Inštitúcia** |  |
| **Dátum[[8]](#footnote-10)** |  |
| **Podpis** |  |

1. V prípade AK EŠIF postačuje, ak zamestnanec podpíše čestné vyhlásenie na celý OP napr. pre určité časové obdobie (odporúča sa 1 rok), alebo ho podpíše pred prvým úkonom, ktorým sa zapojí do schvaľovacieho procesu a následne ho bude priebežne potvrdzovať , napr. formou potvrdenia oboznámenia sa s príslušnou internou riadiacou dokumentáciou (napr. manuál procedúr). V príslušnej internej riadiacej dokumentácii by malo byť určené aj miesto uloženia čestného vyhlásenia. [↑](#footnote-ref-2)
2. Riadok sa odstráni pri AK EŠIF. [↑](#footnote-ref-3)
3. V prípade AK EŠIF RO upraví vetu nasledovne: Ja, dolu podpísaný, týmto vyhlasujem, že súhlasím s účasťou svojej osoby na implementácii OP v súlade s manuálom procedúr. [↑](#footnote-ref-5)
4. Najmä v zmysle § 46 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a Systému riadenia európskych štrukturálnych a investičných fondov na programové obdobie 2014 – 2020. [↑](#footnote-ref-6)
5. V zmysle § 46 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov [↑](#footnote-ref-7)
6. Netýka sa zamestnancov RO, ktorí sú zainteresovanou osobou na strane žiadateľa, ktorým je RO alebo pre projekty technickej pomoci. [↑](#footnote-ref-8)
7. Riadok sa odstráni pri AK EŠIF. Vybrať iba relevantnú pozíciu v procese posudzovania projektových zámerov/schvaľovania žiadostí o NFP: odborný hodnotiteľ / pozorovateľ v procese odborného hodnotenia. [↑](#footnote-ref-9)
8. Uvádzaný dátum predchádza výkonu činností vo vzťahu ku ktorým má byť čestné vyhlásenie podpísané, napr. pred odovzdaním žiadosti o NFP na výkon činností v procese schvaľovania. [↑](#footnote-ref-10)